PORTUGAL: Portugal kutter lønnen med 5 prosent

Portugals statsminister vil redusere lønnen og fryse pensjonen til offentlig ansatte.

Vis mer byoutline Francisco Seco

Publisert: Oppdatert: 29. september 2010 22:18 , Publisert: 29. september 2010 21:53

Statsminister Jose Socreates i det kriserammede landet presenterer onsdag kveld hovedlinjene i statsbudsjettet for 2011.

Der går det frem at alle offentlig ansatte vil få redusert lønningene sine med 5 prosent, melder Reuters.

Samtidig kommer nivået på pensjonsutbetalingene til å fryses, slik at ingen kan håpe på høyere pensjon til neste år

Har ikke kuttet

Den hardt pressede portugisiske statsministeren sier regjeringen også vil øke momsen fra 21 prosent i 2010 til 23 prosent i 2011.

Tiltakene er ifølge Socrates helt nødvendige for å få kontroll over statsgjelden.

Portugal hadde i 2009 et av EUs høyeste budsjettunderskudd på 9,3 prosent av bruttonasjonalproduktet (BNP). Landet har så langt i år ikke greid å redusere det offentlige forbruket, og målet om å redusere underskuddet til 7,3 prosent ved utgangen av 2010, synes langt unna.

- Kan måtte trenge hjelp

Sammen med Irland og Hellas er Portugal det mest vanskeligstilte av de fem såkalte PIIGS-landene (Portugal, Italia, Irland, Hellas, Spania).

- Det er i Portugal det kan smelle, sa den danske økonomen Anders Matzen til E24 fredag.

Portugiserne har ifølge Matzen så langt ikke gjennomført noen reelle innsparingstiltak. Statsminister Socrates står i spissen for en sosialistledet minoritetsregjering, og de to største opposisjonspartiene sier onsdag at de vil stoppe eventuelle forsøk på å heve skattene.

- Vi kan absolutt forestille oss at Portugal innen ett år må søke hjelp hos EU og Det internajonale pengefondet (IMF). Det kan man ikke utelukke på bakgrunn av de tallene vi ser, sa Matzen.

Les også:

Les flere økonominyheter på E24.